CK ยังเจ๋ง! กำไร Q3 โต 16% มาที่ 328.12 ลบ. หลังรายได้ก่อสร้าง-ขายวัสดุเพิ่มขึ้น
CK ยังเจ๋ง! กำไร Q3/59 โต 16% มาที่ 328.12 ลบ. จากปีก่อน 283.97 ลบ. หลังรายได้ก่อสร้าง-ขายวัสดุเพิ่มขึ้น ขณะที่ช่วง 9 เดือนแรกมีกำไร 1.66 พันลบ. ลดลง 30% จากปีก่อนกำไร 2.37 พันลบ.
14 พ.ย. 2559

บริษัท ช.การช่าง จำกัด (มหาชน) หรือ CK รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 328.12 ล้านบาท หรือมีกำไรสุทธิ 0.19 บาทต่อหุ้น เพิ่มขึ้น 16% จากช่วงเดียวกันของปีก่อนที่มีกำไรสุทธิ 283.97 ล้านบาท หรือมีกำไรสุทธิ 0.17 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้ก่อสร้าง ขายวัสดุ ค่าบริหารโครงการเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 1.66 พันล้านบาท หรือ 0.98 บาทต่อหุ้น ลดลง 30% จากช่วงเดียวกันของปีก่อนที่มีกำไรสุทธิ 2.37 พันล้านบาท หรือ 1.40 บาทต่อหุ้น